alexandrainst/scandi-wiki huggingface dataset:
Trielasmus

Trielasmus er en slekt av biller som hører til familien smellere (Elateridae). Slekten omfatter bare én kjent art.

Utseende 
En middelsstor (ca. 12,5 - 14 millimeter), slank, blank, svart smeller. Oversiden er fint hårete. Antennene er omtrent halvparten så lange som kroppen, tynne. Pronotum er klokkeformet, bakhjørnene trukket ut bakover. Dekkvingene har tydelige punktstriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse 
Artene er utbredt i den neotropiske økosonen (Brasil, Bolivia, Argentina).

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Ampedini Gistel, 1856
 Understammen Dicrepidiina Candéze, 1859 
 Slekten Trielasmus Blanchard, 1846 
 Trielasmus varians Blanchard, 1846

Eksterne lenker 
 Bilde av Cyathodera longicornis. Besøkt 28.10. 2019
 

Smellere
Biller formelt beskrevet i 1846
Espen Dahl (professor)

Espen Dahl (født 6. desember 1974) er en norsk teolog på Institutt for arkeologi, historie religionsvitenskap og teologi ved Universitetet i Tromsø – Norges arktiske universitet.

Dahl ble cand. philol. fra Det teologiske fakultet, Universitetet i Oslo i 1999, og disputerte i 2007 samme sted med avhandlingen Phenomenology and the Holy. Religious Experience after Husserl. I sin tid som post doc, knyttet til Etikkprogrammet ved Universitetet i Oslo (2008-2010), arbeidet Dahl med boken Stanley Cavell, Religion, and Continental Philosophy. Fra 2010 har Dahl vært ansatt som førsteamanuensis, og senere professor (2013), i systematisk teologi ved UiT - Norges arktiske universitet.

Dahls forskning er knyttet til religionsfilosofi med forankring i fenomenologi og hverdagsspråksfilosofi. Han har særlig arbeidet med forholdet mellom det ordinære og det ekstraordinære, slik det utspiller seg i religiøs og estetisk erfaring. Han har også skrevet om det onde. I den forbindelse har han arbeidet med smerte, passivitet og kropp, samt kroppens betydning for kristen forståelse av inkarnasjon og kors.

Bibliografi (utvalg) 

 Dahl, Espen; Falke, Cassandra; Eriksen, Thor Eirik. Phenomenology of the Broken Body. Routledge 2019.
 Dahl, Espen. The Problem of Job and the Problem of Evil. Cambridge University Press 2019.
 Dahl, Espen. Stanley Cavell, Religion, and Continental Philosophy. Indiana University Press 2014.
 Dahl, Espen. In Between. The Holy Beyond Modern Dichotomies. Vandenhoeck & Ruprecht 2011.
 Dahl, Espen. Phenomenology and the Holy. Religious Experience after Husserl. SCM Press 2010.
 Dahl, Espen. Det hellige. Perspektiver. Universitetsforlaget 2008.

For øvrige publikasjoner, se Cristin.

Referanser 

Norske teologer
Professorer ved Universitetet i Tromsø
Fredrik Fagertun

Fredrik Fagertun (født 1952) er forsker i historie på Institutt for arkeologi, historie, religionsvitenskap og teologi (AHR) ved UiT Norges arktiske universitet. Han var instituttleder ved AHR i to perioder fra 2010-2018. I perioden 2018-2022 leder han forsknings- og bokprosjektet 'Den andre verdenskrigen i nord'. Prosjektet arbeider med ny forskning og kunnskapsinnhenting om 2. verdenskrig ved nordfronten, her definert som Nord-Norge, det nordlige Sovjetunionen, Finland og Sverige og havområdene i nord inkl. Svalbard. Prosjektets hovedmål er et større bokverk om krigen i nordområdene som ventes å komme ut i 2021/2022..

Bibliografi (utvalg) 
Fredrik Fagertun har skrevet historiedelen av læreverket Monitor, Cappelen Damms læreverk for ungdomstrinnet, 2006-2008.

Har vært redaktør og tilrettelegger for:

Veiviser i det mangfoldige nord: Utvalgte artikler av Einar Niemi (2014)

Krig og frigjøring i nord. Antologi (2015)

Nenne Rachløw Isachsen: Min krigsdagbok m/innledning og kommentarer av Fredrik Fagertun (2016)

 Fagertun, Fredrik. Threats and Threath Scenarios in the North during the Cold War. Acta Borealia 2003 (1). ISSN 0800-3831.s 75 - 90.s doi: 10.1080/08003830310001283.

 Fagertun, Fredrik. Mellom konspirasjoner, militæraksjoner og indre fiender. Noen kommentarer til Lars Borgersruds bok Konspirasjon og kapitulasjon. Historisk Tidsskrift 2001; Volum 80 (3). ISSN 0018-263X.s 343 - 354.

Referanser 

Norske historikere
Horistonotus

Horistonotus er en slekt av biller som hører til familien smellere (Elateridae).

Utseende 
Nokså små til middelsstore (ca. 5 - 12 millimeter) og avlange, rødlige til svarte smellere. Pronotum er hvelvet og rundet. Et særtrekk er at scutellum er hjerteformet.

Utbredelse 
Slekten er utbredt i Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Horistonotus Candéze, 1860 
 Horistonotus angustifrons Casari, 2011
 Horistonotus asthenicus Candéze, 1860
 Horistonotus basalis
 Horistonotus caatinguensis Casari, 2011
 Horistonotus curiatus (Say, 1839)
 Horistonotus delicatus Casari, 2011
 Horistonotus densus
 Horistonotus distigma Candéze, 1878
 Horistonotus fidelis
 Horistonotus gracilis
 Horistonotus inanus
 Horistonotus insularis (Boheman, 1858)
 Horistonotus jaburiensis Casari, 2011
 Horistonotus lutzi
 Horistonotus mixtus
 Horistonotus nordestinus Casari, 2011
 Horistonotus obtusus
 Horistonotus pilosus
 Horistonotus pullatus
 Horistonotus sergipinus Casari, 2011
 Horistonotus simplex LeConte, 1863
 Horistonotus spernendus (Erichson, 1840)
 Horistonotus sufflatus
 Horistonotus transfugus
 Horistonotus tricarinatipennis Casari, 2011
 Horistonotus uhlerii Horn, 1871
 Horistonotus umbilicatus
 Horistonotus xingoensis Casari, 2011
 Horistonotus zonatus Candéze, 1860

Referanser

Eksterne lenker 
 bugguide.net - bildedatabase over nordamerikanske insekter
 Bilde av Horistonotus simplex
 

Smellere
Biller formelt beskrevet i 1860
Veslemøy Fjerdingstad

Liv Veslemøy Fjerdingstad (født 29. september 1950) er en norsk folkemusiker, sanger, musikkformidler og lokalpolitiker.

Politikk 
Veslemøy Fjerdingstad ble i 1968 medlem av SUF, og kom siden med i partiet Rød Valgallianse og arvtageren Rødt. Da hun i 2019 meldte seg ut av Rødts lokallag, hadde hun sittet i kommunestyret i Kongsberg i 24 år. Ved kommunevalget i 2019 stilte hun for Kongsberglista.

Musikk 
Veslemøy Fjerdingstad sang i sin barndom i Kongsberg pikekor, et kor hun var tilknyttet i 30 år. Hun medvirket på korets første plateinnspilling i 1961, og var en periode hjelpedirigent for korets aspiranter.

Fjerdingstad studerte en tid ved Folkemusikkakademiet på Rauland, og er dessuten utdannet førskolelærer. Siden har hun arbeidet med musikkopplæring på Kongsberg, og i særskilt grad vektlagt betydningen av gamle sangtradisjoner. Her har hun også brakt musikken inn i barnehagepedagogikken, og også selv innspilt musikk for dette formålet. Hun er blant annet kjent for sine fremføringer av slåttestev.

Diskografi 
Salen var av silkety, pika bor i neste by ‎(CD, Album), Etnisk Musikklubb (2010)

Familie 
Veslemøy Fjerdingstad er datterdatter av folkemusikeren og forfatteren Johan Austbø, kusine av pianisten Håkon Austbø og mor til billedkunstner Bård Ask.

Referanser

Kilder 
  besøkt 28. oktober 2019

Norske sangere
Norske folkemusikere
Norske politikere
Personer fra Kongsberg kommune
Lucas Braathen

Lucas Pinheiro Braathen (født 19. april 2000) er en norsk alpinist oppvokst i Hokksund som kjører for Bærums Skiklub. Han har norsk far og brasiliansk mor.

Karriere 
I junior-VM i alpint 2018 kjørte Braathen på det norske laget som tok sølv i lagkonkurransen. Kajsa Vickhoff Lie, Kaja Norbye og Joachim Jagge Lindstøl var de øvrige på det norske laget. I junior-VM i alpint 2019 tok Braathen sølv i super-G og bronse i kombinasjonen.

Han debuterte i verdenscupen i alpint 8. desember 2018 i Val-d’Isère, der han også fikk sine første verdenscuppoeng med en 26.-plass i storslalåm. Braathen ble nummer seks i super-G i NM i alpint 2019 i Hemsedal.

26. oktober 2019 tok Braathen sin første topp ti-plassering i verdenscupen da han ble nummer seks i storslalåm i sesongåpningen i Sölden. Året etter, den 18. oktober 2020, tok han sin første verdenscupseier på samme sted, og i samme øvelse, foran sveitserne Marco Odermatt og Gino Caviezel.

Under Lauberhornrennene i Wengen i 2022 kjørte han seg opp fra 29.-plass til seier i slalåmkonkurransen.

Verdenscupoversikt 
 4 seire
 7 pallplasseringer

Sammenlagt

Referanser

Eksterne lenker 
 
 

Norske alpinister
Personer fra Øvre Eiker kommune
Deltakere for Norge under Vinter-OL 2022
Alpinister under Vinter-OL 2022
Didymolophus

Didymolophus er en slekt av biller som hører til familien smellere (Elateridae).

Utseende 
Middelsstore (ca. 15 millimeter), slanke, gule til mørkbrunlige smellere. Oversiden er fint hårete. Hannene har kamformede antenner. Pronotum har spisst, skrått uttrukne bakhjørner.

Utbredelse 
Slekten er utbredt på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Aplastinae Stibick, 1979 
 Stammen Aplastini Stibick, 1979
 Slekten Didymolophus Fairmaire, 1904 
 Didymolophus antongilensis Piguet, 2015
 Didymolophus bipectinicornis (Fleutiaux, 1899)
 Didymolophus biramosus Fleutiaux, 1929
 Didymolophus perrieri Fairmaire, 1904 
 Didymolophus vadoni Fleutiaux, 1941

Eksterne lenker 
 Bilde av Didymolophus antongilensis
 Bilder av typeeksemplarer (hele typematerialet) av Didymolophus antongilensis
 

Smellere
Biller formelt beskrevet i 1904
Madagaskars insekter
Cebriognathus

Cebriognathus er en slekt av biller som hører til familien smellere (Elateridae).

Utseende 
Middelsstore (ca. 13 millimeter), brede smellere med lange, trådformede antenner som består av 11 eller 12 ledd. Disse artene har forholdsvis tynt hudpanser (kutikula) og er myke til biller å være. Det er nokså stor forskjell mellom kjønnene, hunnene er større og bredere enn hannene med kortere antenner. Dekkvingene har markerte lengdefurer. Oversiden, særlig pronotum, er mer eller mindre tett hårete.

Levevis 
Larvene lever i jorda. Hannene flyr gjerne om natten og kommer til lys, hunnene er oftest ikke flygedyktige.

Utbredelse 
Slekten er utbredt i Asia.

Systematisk inndeling 
Arten bør trolig plasseres i slekten Analestesa eller Cebrio.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Cebrioninae Latreille, 1802
 Stammen Cebriognathini Paulus, 1981
 Slekten Cebriognathus Chobaut, 1899
 Cebriognathus arabica Paulus, 1981
 Cebriognathus desertorum Chobaut, 1899
 Cebriognathus persica Paulus, 1981

Eksterne lenker 
 

Smellere
Biller formelt beskrevet i 1899
Holmengråhalvøya

Holmengråhalvøya (nordsamisk: Vinni) er ei halvøy i Sør-Varanger kommune i Finnmark. Den ligger mellom Jarfjorden i øst og Bøkfjorden i vest, og har navn etter den lille øya Holmengrå som ligger i Holmengråfjorden ytterst på halvøya. Halvøya er 24 kilometer lang og opptil 12 kilometer bred.

Referanser 

Halvøyer i Troms og Finnmark
Sør-Varangers geografi
Sphaenelater

Sphaenelater er en slekt av biller som hører til familien smellere (Elateridae).

Utbredelse 
Slekten lever på New Zealand.

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Lissominae Laporte de Castelnau, 1835 eller Dendrometrinae
 Stammen Protelaterini Schwarz, 1902 eller Senodoniini
 Slekten Sphaenelater Schwarz, 1902 
 Sphaenelater collaris (Pascoe, 1877)
 Sphaenelater crassus (Sharp, 1877)
 Sphaenelater fulvus (Sharp, 1877)
 Sphaenelater lineicollis (White, 1846)
 Sphaenelater nigricornis Schwarz, 1902
 Sphaenelater nitidofuscus (Blanchard, 1853)
 Sphaenelater similis (Sharp, 1877)

Eksterne lenker 
 
 Tree of life - Lissominae

Smellere
Biller formelt beskrevet i 1877
New Zealands insekter
Perissarthron

Perissarthron er en slekt av biller som hører til familien smellere (Elateridae).

Utseende 
En middelstor (ca. 20 millimeter), avlang, blank, mørk smeller. Antennene er tynne. Pronotum er betydelig bredere enn langt, trapesformet, bakhjørnene er litt uttrukne skrått bakover.  Dekkvingene er jevnbrede, med markerte "skuldre" og punktrader.

Utbredelse 
Arten er kjent fra Texas og Oklahoma.

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Oxynopterinae Candéze, 1857
 Slekten Perissarthron Hyslop, 1917 
 Perissarthron trapezium (LeConte, 1866)

Kilder 
 Tree of life - Oxynopterinae

Eksterne lenker 
 
 bugguide.net - bilder av arten

Smellere
Biller formelt beskrevet i 1866
USAs insekter
Sharon (slekt)

Sharon er en slekt av biller som hører til familien smellere (Elateridae). Slekten omfatter bare én kjent art.

Utseende 
En middelsstor (ca. 15 millimeter), slank, mørkbrunlig smeller, hos hunnen med hodet, pronotum sider og en lengdestripe på dekkvingene brungule. Hannen er spinklere og mørkere, bare pronotums bakhjørner og dekkvingenes "skuldre" er lyse. Antennene er middels lange og tynne. Pronotum er betydelig lengre enn bredt, bakhjørnene spisst tilbaketrukne. Dekkvingene har fine punktrader.

Levevis 
Larvene lever trolig i råtten, død ved.

Utbredelse 
Arten er bare kjent fra Chile.

Systematisk inndeling 
Arten ble tidligere plassert i slekten Asaphes.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Parablacinae Kundrata et al., 2015
 Slekten Sharon Aries-Bohart & Elgueta, 2015 
 Sharon amoenus (Philippi, 1861)

Referanser

Eksterne lenker 
 

Smellere
Chiles insekter
Biller formelt beskrevet i 1861
Idiotropa

Idiotropa er en slekt av biller som hører til familien smellere (Elateridae).

Utseende 
En liten (4 - 4,5 millimeter), avlang, hvelvet og jevnbred, brunlig smeller. Kjevene (mandiblene) er noe forlengede. Antennene er nokså korte og mer eller mindre perlekjedeformede. Pronotum er firkantet og blankt, bakhjørnene knapt tilbaketrukne, dekkvingene med tydelige punktrader.

Utbredelse 
Arten lever i Algerie.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Physodactylinae Lacordaire, 1857
 Slekten Idiotropa Schwarz, 1897 
 Idiotropa henoni (Abeille de Perrin, 1894)

Kilder 
 Tree of life - Physodactylinae

Eksterne lenker 
 

Smellere
Biller formelt beskrevet i 1897
Algeries insekter
NRK 4ETG

NRK 4ETG er NRK Underholdnings satsing på videonettstedet YouTube. Den driftes av en redaksjon med  Annika Momrak, Karsten Blomvik og Kristoffer Torpe som programledere. Programmets redaksjon hørte tidligere til i 4. etasje på NRK Marienlyst i Oslo, derav navnet 4ETG. Episoder blir publisert i programmets egen YouTube-kanal og i NRKs nettspiller. Kanalen har over 100 000 abonnenter (per juni 2021).

Historikk 
Prosjektet startet i 2018. De første programlederene var Martha Leivestad, Henrik Farley, Jonas Lihaug Fredriksen og Henrik Hildre.

Deres første video, «RUSS 2018», ble publisert den 9. mai 2018. NRK 4ETG ble nominert til Humorprisen 2019 i klassen årets morsomste på nett.

Programledere 
 Henrik Farley (mai 2018–november 2019)(1 år og 6 mnd)

 Henrik Hildre (mai 2018–september 2019)(1 år og 4 mnd)

 Jonas Lihaug Fredriksen (mai 2018–juni 2020)(2 år og 1 mnd)

Martha Leivestad (mai 2018–desember 2021)(3 år og 7 mnd)

 Annika Momrak (januar 2020–)(2 år og 11 mnd)

 Karsten Blomvik (juli 2020–september 2022)(2 år og 2 mnd)

 Magan Gallery (september 2020–mai 2021)(8 mnd)

 Kristoffer Torpe (april 2022–)(8 mnd)

 Ole Fotland (september 2022–)(3 mnd)

 Pernille Lysen Hunnes (oktober 2022–)(2 mnd)

Referanser

Eksterne lenker 
 
 

YouTube-kanaler
NRK
Norske TV-serier fra 2010-årene
Norske TV-serier fra 2020-årene
TV-produksjoner på NRK
Janusz Pawłowski

Janusz Pawłowski (født 20. juli 1959) er en polsk judoka.

Han representerte Polen under Sommer-OL 1988 i Seoul, der han tok sølv i halv lettvekt.

Han tok bronse under Sommer-OL 1980.

Referanser

Eksterne lenker 
 

Polske judoka
Deltakere for Polen under Sommer-OL 1980
Judoka under Sommer-OL 1980
Medaljevinnere under Sommer-OL 1980
Deltakere for Polen under Sommer-OL 1988
Judoka under Sommer-OL 1988
Medaljevinnere under Sommer-OL 1988
Olympiske medaljevinnere i judo
Tamás Bujkó

Tamás Bujkó (født 1. juli 1959, død 21. mars 2008) var en ungarsk judoka.

Han representerte Ungarn under Sommer-OL 1988 i Seoul, der han ble nummer 5 i halv lettvekt.

Referanser

Eksterne lenker 
 

Ungarske judoka
Deltakere for Ungarn under Sommer-OL 1988
Judoka under Sommer-OL 1988
Brent Cooper

Brent Cooper (født 14. september 1960) er en newzealandsk judoka.

Han representerte New Zealand under Sommer-OL 1988 i Seoul, der han ble nummer 5 i halv lettvekt.

Referanser

Eksterne lenker 
 

Newzealandske judoka
Deltakere for New Zealand under Sommer-OL 1988
Judoka under Sommer-OL 1988
Ny-Holland

Ny-Holland (nederlandsk: Nieuw Holland, engelsk: New Holland, latin: Nova Hollandia) er et historisk navn på fastlandsdelen av kontinentet Australia. Ny Holland er verken synonymt med verdensdelen Australia eller landet Australia, ettersom Ny Holland ikke inkluderer øyer som for eksempel Tasmania.

Navnet Ny Holland benyttes fortsatt ved navngivningen av biologiske arter, for eksempel soppen Neoscytalidium novaehollandiae, som ble beskrevet i 2008.

Referanser

Australia
Oseanias geografi
Robert Kerr (autor)

Robert Kerr (født 1755 i Bughtridge i Roxburghshire i Skottland, død 11. oktober 1813 i Edinburgh i Skottland) var en britisk lege og dessuten en vitenskapelig arbeidende autor, oversetter og zoolog.

Kerr studerte medisin ved Universitetet i Edinburgh og arbeidet som kirurg ved Edinburgh Foundling Hospital. Han oversatte forskjellige vitenskapelige verker til engelsk. I 1794 forlot han sin stilling som kirurg for i stedet å drive en papirmølle.

Verker 
 General View of the Agriculture of Berwickshire
 A General History and Collection of Voyages and Travels

Oversettelser 
 1789 – Traitée Elémentaire de Chimie av Antoine Laurent de Lavoisier
 1792 – The Animal Kingdom fra Systema Naturae av Carl von Linné
 Essays on the Theory of the Earth fra Recherches sur les ossements fossiles de quadrupedes av Georges Cuvier

Referanser

Eksterne lenker 
 Robert Kerrs verker

Britiske oversettere
Zoologer
Autorer for zoologi
Britiske leger
Personer fra Scottish Borders
Slottet (1997)

Slottet (originaltittel: Das Schloß ) er film fra 1997 med dreiebok og regi av Michael Haneke og med  Franz Kafkas roman av samme navn som forelegg. Filmen ble laget for østerriksk fjernsyn og fikk ikke kinovisning i hjemlandet, men ble distribuert på kino i Tyskland, Tsjekkia, Japan, Canada og USA. I Norge ble filmen vist på Cinemateket i 2018.

Medvirkende
 Ulrich Mühe: K., Landvermesser
 Susanne Lothar: Frieda
 Frank Giering: Artur
 Felix Eitner: Jeremias
 Nikolaus Paryla: Vorsteher
 André Eisermann: Barnabas
 Dörte Lyssewski: Olga

Referanser

Eksterne lenker 
 

Filmer fra 1997
Østerrikske dramafilmer
Tyskspråklige filmer
Filmer regissert av Michael Haneke
TV-filmer fra 1990-årene
TV-filmer
Frank Giering

Frank Giering, født 23. november 1971 i Magdeburg, død 23. juni 2010 i Berlin, var en tysk skuespiller.

Karriere
Giering studerte ved Filmuniversität Babelsberg Konrad Wolf i Potsdam. Her begynte han sin karriere som teaterskuespiller i på tidlig 1990-tall og fikk fort en rekke roller for tysk fjernsyn. I 1997 spilte han i to produksjoner for den østerrikske regissøren Michael Haneke, først fjernsynsfilmen Slottet og så Funny Games, som skulle bli hans internasjonale gjennombrudd. For rollen som én av to psykotiske mordere i Funny Games fikk han stor oppmerksomhet og spilte etter dette i en rekke filmer, for det meste i Tyskland og Østerrike.

Død
Giering ble funnet død i leiligheten sin i Berlin 23. nuni 2010. Giering hadde i lang strevet med psykiske lidelser og alkoholmisbruk.

Filmografi (utvalg)
 1997 – Slottet
 1997 – Funny Games
 1998 – Absolute Giganten
 2002 – Baader

Referanser

Eksterne lenker 
 

Tyske skuespillere
Personer fra Hamburg
Cryptostroma corticale

Cryptostroma corticale er en sopp som vokser under barken til lønnetrær. Kun den aseksuelle fasen er kjent, og arten er derfor ikke nøyaktig plassert i systematikken.

Den trenger inn i treet gjennom små skader og sprer seg først gjennom vedvevet før den går inn i silvevet og danner en mørk matte av hyfer under barken. Etter hvert som infeksjonen utvikler seg mister treet blad og får visne skudd. Skadene viser seg først i toppen av krona og flytter seg så nedover. Barken får langsgående sprekker og faller av slik at tykke lag med sotaktige sporer kommer fram. Sporene spres med regn og vind. Trærne svekkes og kan dø i løpet av det første året etter infeksjonen. Skadene er størst i spesielt varme og tørre sommere. 
 
Cryptostroma corticale hører sannsynligvis hjemme i Nord-Amerika der den viktigste verten er sukkerlønn. Det første europeiske funnet ble gjort i Storbritannia i 1945, og den har nå etablert seg mange steder i Mellom-Europa. Den angriper helst platanlønn, men også kan også finnes på andre lønnearter, lind og bjørk. Cryptostroma corticale er aldri funnet i Norge, men i Fremmedartslista 2018 er den vurdert til å være en dørstokkart med potensielt høy risiko på grunn av stort invasjonspotensial, men ingen kjent økologisk effekt.

Sporene inneholder allergener og kan føre til lungeproblemer hos sagbruksarbeidere som skjærer lønnestokker. Ved felling av infiserte trær anbefales det å bruke støvmaske, vernebriller og heldekkende klær.

Litteratur

Eksterne lenker 
 

Sekksporesopper
Skogsykdommer
Lasse Andersson

Lasse Bredekjær Andersson (født 11. mars 1994 i København) er en dansk håndballspiller, som spiller for den spanske klubben  og det danske herrelandslaget.

Han er bror til håndballspiller Nikolaj Andersson og deltok under Håndball-VM 2017 for menn.

Referanser

Eksterne lenker 
 

Danske håndballspillere
Deltakere for Danmark under Sommer-OL 2020
Håndballspillere under Sommer-OL 2020
Medaljevinnere under Sommer-OL 2020
Spillere i Håndball-VM 2017 for menn
Personer fra København
Olympiske medaljevinnere i håndball
Anathesis

Anathesis er en slekt av biller som hører til familien smellere (Elateridae).

Utseende 
En middelsstor (ca. 15 millimeter), avlang, mørkbrunlig smeller, tett kledt med korte, fine, nedliggende lyse hår. Antennene er litt sagtakkede, omtrent så lange som hode + pronotum. Pronotum er firkantet sett ovenfra, litt lengre enn bredt, bakhjørnene rett tilbaketrukne. Dekkvingene er nesten jevnbrede med fine punktstriper.

Levevis 
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse 
Arten forekommer i Thailand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 – store, brede, skjellkledte arter
 Slekten Anathesis Candéze, 1865
 Anathesis laconoides Candèze, 1865

Eksterne lenker 
 Bilde av Anathesis laconoides
 

Smellere
Biller formelt beskrevet i 1865
Thailands insekter